《题砥斋》
宋代·王柏

古剑蟠双蛟，瑞景腾丰城。
耿耿涵义气，凛凛无俗情。
尘世三十载，世事嗟冥冥。
当道舞狐鼠，白昼嘷山精。
秋风清夜发，匣内铿然鸣。
故人耿介士，有砥静且平。
寄语善持保，功用真难轻。
莫授刀锥銛，耗蚀徒欹倾。
许我砺英芒，一抹霜花月。
北扫京洛暗，南击猩鼯腥。
弹铗倚霄汉，掌上风云惊。
物莫不有用，时兮非人能。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。